open-index/open-wikipedia-markdown huggingface dataset:
დავით თავხელიძე

**დავით სერგის ძე თავხელიძე** (დ. 25 ოქტომბერი, 1910, სოფელი ფერსათი, ახლანდელი ბაღდათის მუნიციპალიტეტი, — გ. 20 ნოემბერი, 1989, თბილისი) — ქართველი მეცნიერი მექანიზმებისა და მანქანების თეორიის დარგში. ტექნიკურ მეცნიერებათა დოქტორი (1947), პროფესორი (1948). საქართველოს მეცნიერებათა აკადემიის აკადემიკოსი (1979; წევრ-კორესპონდენტი 1967), საქართველოს მეცნიერებისა და ტექნიკის დამსახურებული მოღვაწე (1962).

## ბიოგრაფია
1933 წელს დაამთავრა თბილისის სახელმწიფო უნივერსიტეტის სატყეო-საინჟინრო ფაკულტეტი. 1932-1937 წლებში იყო ლენინგრადის სატყეო აკადემიის ასპირანტი. 1937 წელს დაბრუნდა თბილისში და დაიწყო პედაგოგიური მოღვაწეობა თბილისის სატყეო ტექნიკურ ინსტიტუტში გამოყენებითი მექანიკის კათედრის გამგის თანამდებობაზე. ინტენსიურად მუშაობდა ტყის სამუშაოების მექანიზაციის საკითხებზე და 1938 წელს გამოაქვეყნა თავისი პირველი მონოგრაფია „ტყის მექანიკური მორთრევა“, სადაც განხილულია ტყის ნაკვეთებიდან ხის მორების გამოტანის საკითხები (მორთრევა) და, რაც მთავარია, პირველად არის დასმული პრობლემა ტყის სამუშაოების თანამიმდევრობის ოპტიმალური ვარიანტების ძირითადი პრინციპისა და მისი გამოყენების აქტუალობაზე ხე-ტყის მრეწველობაში. 1938 წელს მიიწვიეს საქართველოს ინდუსტრიულ ინსტიტუტში (შემდგომ პოლიტექნიკური ინსტიტუტი) გამოყენებითი მექანიკის და მანქანათა ნაწილების კათედრის დოცენტად. მასვე უნდა წაეკითხა მანქანების თეორიის კურსი. 1942 წლის დასაწყისში იგი დაინიშნა საქართველოს სატყეო მრეწველობის სამინისტროს ხის დამუშავების ტრესტის მმართველად. 

1948–1987 წლებში ხელმძღვანელობდა საქართველოს პოლიტექნიკური ინსტიტუტის მექანიზმებისა და მანქანების თეორიის კათედრას. დავით თავხელიძის ძირითადი სამეცნიერო ნაშრომები ეხება სივრცითი და ბრტყელი სახსროვანი მექანიზმების კვლევის საკითხებს. 1974 წელს, ნაშრომისათვის „სივრცითი ბერკეტული მექანიზმები“, მიენიჭა გიორგი ნიკოლაძის სახელობის პრემია.

საკანდიდატო დისერტაციის თემა — „მრავალხერხიანი დაზგის ხერხების შეთანხმებული ანალიზი და ოპტიმალური განლაგების საკითხები“, დაიცვა 1937 წელს (ქალაქი ლენინგრადი).

## ჯილდოები
* 1980 — ხალხთა მეგობრობის ორდენი
* 1974 — გიორგი ნიკოლაძის სახელობის პრემია
* 1960 — საქართველოს მეცნიერებისა და ტექნიკის დამსახურებული მოღვაწე

## ბიბლიოგრაფია
* მექანიზმებისა და მანქანების თეორია (ავტორი) // ნაწ. 2. თბილისი, 1975, გვ. 219
* მექანიზმებისა და მანქანების თეორია (ავტორი) // ნაწ. 1. თბილისი, 1968, გვ. 254
* К вопросу синтеза и кинематики пространственных четырехзвенных механизмов, Тб., 1960;
* Кинематика и синтез трех и четырехзвенных пространственных стержневых механизмов, Тб., 1971;
* Теоретические основы проектирования плоских и сферических пятизвенных механизмов, Тб., 1975 (თანაავტ. Н. Давиташвили).
## ლიტერატურა
## რესურსები ინტერნეტში
## სქოლიო
კატეგორია:დაბადებული 25 ოქტომბერი
კატეგორია:დაბადებული 1910
კატეგორია:ბაღდათის მუნიციპალიტეტში დაბადებულები
კატეგორია:გარდაცვლილი 20 ნოემბერი
კატეგორია:გარდაცვლილი 1989
კატეგორია:ქართველი ინჟინრები
კატეგორია:თბილისის სახელმწიფო უნივერსიტეტის კურსდამთავრებულები
ქეთევან კინწურაშვილი

**ქეთევან კინწურაშვილი**
(დ. 16 მაისი, 1956, თბილისი) — ქართველი ხელოვნებათმცოდნე, მეცნიერი და პედაგოგი.

## ბიოგრაფია 
1978 წელს ქეთევან კინწურაშვილმა დაამთავრა თბილისის სახელმწიფო სამხატვრო აკადემიის ხელოვნების, ისტორიისა და თეორიის ფაკულტეტი. 1978–2006 წლებში იყო გ. ჩუბინაშვილის სახელობის ქართული ხელოვნების ისტორიის ინსტიტუტის უმცროსი, შემდეგ უფროსი მეცნიერ-თანამშრომელი. 1998–2004 წლებში  სახელმწიფო სამხატვრო აკადემიის პედაგოგი. 2005-2011 წლებში შ.რუსთაველის სახელობის თეატრისა და კინოს უნივერსიტეტის პროფესორი. 1995, 2004 და 2007 წლებში მაუნთ ჰოლიოკის კოლეჯის (აშშ, მასაჩუსეტსი) მიწვეული პროფესორი. პრაღის ღია საზოგადოების ინსტიტუტის სამეცნიერო კვლევის ხელშეწყობის (1995, 1996), საერთაშორისო სამეცნიერო გაცვლის (ვაშინგტონი, 1998), ზალცბურგის გლობალური სემინარების (1999, 2006), ოქსფორდის კოლეჯთა სამასპინძლო პროგრამის (2001), ფულბრაიტის მეცნიერთა გაცვლის (2003, 2004), კრაკოვის საერთაშორისო კულტურის ცენტრის (2022), ჰარვარდის მოწვეული მეცნიერის (2023), პოლონური ინსტიტუტის (2020, 2022) და სხვა პროგრამების თუ ორგანიზაციების სტიპენდიატი. 

2012 წელს იყო ეროვნული კურატორი პრაღის მე-12 კვადრიენალეზე. დავით კაკაბაძის მონოგრაფიული გამოფენის სამეცნიერო კონსულტანტი (დ. შევარდნაძის საქართველოს ეროვნული გალერეა, 2013). გოეთეს ინსტიტუტის ხელშეწყობით განახორციელა საგამოფენო პროექტი — „მალშტრემი: ფრანც მარკი, გერმანული ექსპრესიონიზმი და მოდერნიზმი საქართველოში“.  2023 წელს პოლონეთის კულტურისა და ეროვნული მემკვიდრეობის სამინისტრომ  მიანიჭა მედალი „Gloria Artis“.

## ორგანიზაციის, ასოციაციის ან ჯგუფის წევრი 
* ამერიკის საგანმანათლებლო პროგრამების მონაწილეთა ასოციაცია, წევრი (1999)
* მუზეუმების საერთაშორისო კავშირი, წევრი (2008)
* საქართველოს მხატვართა კავშირი, წევრი (1981)

## ჯილდო 
* თამარ მეფის ორდენი (2021)

## ბიბლიოგრაფია
* დავით კაკაბაძის ნამუშევრები „ანონიმური საზოგადოების“ კოლექციის ფონზე, საუკუნის ხელოვნება (ავანგარდი) : თბ., 2005, გვ. 167-198
* საუკუნის ხელოვნება, თბ., 2005, გვ. 199

## რესურსები ინტერნეტში
## სქოლიო
კატეგორია:ქართველი პედაგოგები
კატეგორია:ქართველი ხელოვნებათმცოდნეები
ჯემალ მაზიაშვილი

**ჯემალ მაზიაშვილი** (დ. 6 ივნისი, 1938, თბილისი, სსრკ - გ. 24 დეკემბერი, 2025) — ქართველი თეატრისა და კინოს მსახიობი. საქართველოს დამსახურებული არტისტი (1980). 1991-2005 წლებში რუსთავის თეატრის დირექტორი.

## ბიოგრაფია
1962 წელს დაამთავრა თეატრალური ინსტიტუტის სამსახიობო ფაკულტეტი. 1962-1967 წლებში იყო მარჯანიშვილის თეატრის მსახიობი, 1967 წლიდან — რუსთავის თეატრის ერთ-ერთი დამაარსებელი და მსახიობი, 1991-2005 წლებში — ამავე თეატრის დირექტორი. 

## შემოქმედება
მის მიერ შესრულებული როლებიდან აღსანიშნავია: მარჯანიშვილის თეატრში — სტრედლეიტერი (ჯ. სელინჯერის „თამაში ჭვავის ყანაში“); რუსთავის თეატრში — სატინი (მ. გორკის „ფსკერზე“), მამა (ლ. პირანდელოს „ავტორის მაძიებელი ექვსი პერსონაჟი“), მიკირტუმ გასპარიჩი (გ. ერისთავის „გაყრა“), ტუჩა დაშნიანი (კ. ლორთქიფანიძის „კოლხეთის ცისკარი“), დათიკო მეგრელიშვილი (გ. ბათიაშვილის „ვალი“, თეატრალური საზოგადოების პრემია მამაკაცის როლის საუკეთესო შესრულებისთვის, 1981), ძულა („ის ლამაზი, მზიანი დღე“, უნგრეთის პრეზიდიუმის საპატიო სიგელი). გადაღებულია სატელევიზიო დადგმებსა და კინოფილმებში: „მშვიდობით, ინესა!“ (რეჟისორი ი. ასათიანი, 1972), „ლევან ხიდაშელი“ (რეჟისორი ვ. ტაბლიაშვილი, 1973), „წისქვილი ქალაქის გარეუბანში“ (რეჟისორი რ. ესაძე, 1981), „ხსოვნა“ (რეჟისორი გ. ვეფხვაძე, 1989) და სხვ. მაზიაშვილის მოღვაწეობა გამოირჩეოდა მაღალი პროფესიული სამსახიობო ოსტატობით. 

## ჯილდოები და აღიარება
* ხელოვნების ქურუმი — 2018
* რუსთავის თეატრის წინ გაიხსნა მაზიაშვილის ვარსკვლავი — 2017
* რუსთავის საპატიო მოქალაქე — 2003
* ღირსების ორდენი — 1998
* საქართველოს დამსახურებული არტისტი — 1980
 
## რესურსები ინტერნეტში
*ენციკლოპედია „საქართველო“

## სქოლიო
კატეგორია:დაბადებული 6 ივნისი
კატეგორია:დაბადებული 1938
კატეგორია:გარდაცვლილი 24 დეკემბერი
კატეგორია:გარდაცვლილი 2025
კატეგორია:ქართველი მსახიობები
კატეგორია:საქართველოს სსრ-ის დამსახურებული არტისტები
კატეგორია:საქართველოს ღირსების ორდენის კავალრები
კატეგორია:რუსთავის საპატიო მოქალაქეები
მალხაზ ხუნდაძე

**მალხაზ ხუნდაძე** (დ. 13 ივლისი, 1946, თბილისი) — ქართველი ექიმი, მეცნიერი.

## ბიოგრაფია
1970 წელს დაამთავრა თბილისის სახელმწიფო სამედიცინო ინსტიტუტი.

1970-1975 წლებში იყო ექსპერიმენტული და კლინიკური ქირურგიის  სამეცნიერო კვლევითი ინსტიტუტის ექიმი-ორდინატორი. 1975-1984 წლებში უმცროსი, ხოლო 1984-1991 წლებში უფროსი მეცნიერ თანამშრომელი. 1991-1995 წლებში ლაბორატორიის ხელმძღვანელი. 1995-1996 წლებში ჯანდაცვის სახელმწიფო ფონდის დირექტორის მოადგილე. 1996-1997 წლებში ამავე ფონდის დირექტორი. 1997 წლიდან სამედიცინო დაზღვევის სახელმწიფო კომპანიის დირექტორის მოადგილე. ავტორია 97 სამეცნიერო ნაშრომისა ქირურგიული გასტროენტეროლოგიის და პორტული ჰიპერტენზიის პრობლემებზე.

საკანდიდატო დისერტაციის თემა — „ჰემოდინამიკა ღვიძლის ტოტალური არტერიალიზაციის დროს“, დაიცვა 1984 წელს.

## ბიბლიოგრაფია
* კითხვა-პასუხი კუჭისა და თორმეტგოჯა ნაწლავის დაავადებების შესახებ, თბილისი , საბჭ. საქართველო, 1987, გვ. 66

## ლიტერატურა
* ვინ ვინაა თანამედროვე ქართულ სამედიცინო მეცნიერებაში: თანამედროვე ქართველ მედიკოსთა ბიოგრაფიული ენციკლოპედია, თბ., 2000, გვ. 368

## რესურსები ინტერნეტში
კატეგორია:დაბადებული 13 ივლისი
კატეგორია:ქართველი ექიმები
ფრანც შროტცბერგი

**ფრანც შროტცბერგი** (; დ. 2 აპრილი, 1811, ვენა — გ. 29 მაისი, 1889, გრაცი) — ავსტრიელი მხატვარი.

## ცხოვრება და შემოქმედება
1825-1831 წლებში შროტცბერგი იყო ვენის სახვითი ხელოვნების აკადემიის სტუდენტი. 1827 წელს მიიღო სტიპენდია, 1828 წელს დაჯილდოვდა სამი პრემიით. 19 წლისა დაუმეგობრდა პეიზაჟისტ კარლ მარკოს, რომელმაც მის მხატვრულ სტილზე მოახდინა გავლენა, თუმცა შროტცბერგი მალევე გადავიდა პორტრეტზე. 1832 წელს მან პირველად მოაწყო გამოფენა წმინდა ანას მამულში, სადაც წარმოდგენილი იყო პორტრეტები და მითოლოგიური სცენები. 1837 წელს სასწავლო მოგზაურობით იტალიაში გაემგზავრა. 1842 წელს ეწვია გერმანიასა და ბელგიას. მოგვიანებით იმოგზაურა ჩრდილოეთ იტალიაში, ლონდონსა და პარიზში. დაახლოებით 1840 წლიდან იგი იყო ვენაში მაღალი ფენების ქალთა პორტრეტების ერთ-ერთი ყველაზე მოთხოვნადი მხატვარი.

მისი მდიდრული სტილი საკამათო იყო მის თანამედროვეებს შორის. ვენის ხელოვნებათმცოდნე ლუდვიგ ჰევესი 1903 წელს ასე მსჯელობდა: „მის კონკურენტად და მემკვიდრედ (იგულისხმებოდა ფრიდრიხ ფონ ამერლინგი) მშვენიერი კლიენტების გასახარად, გახდა ფრანც შროტცბერგი [...]. მას გაუმართლა, რომ შეძლო იმპერატრიცა ელისაბედის ახალგაზრდული სილამაზის დახატვა, რამაც იგი მართლაც მშვენიერი სამყაროს მხატვრად აქცია. ეს შემდგომში განაგრძო მისმა მოსწავლემ ერნსტ ლაფიტემ (1826-1885).“ 

იმპერიული ოჯახისა და მაღალი თავადაზნაურობის შროტცბერგის ზეთის ნახატები ხშირად ემსახურებოდა იოზეფ კრიჰუბერის, ავგუსტ პრინცჰოფერის, ადოლფ დაუთაგესა და ფრანც ეიბლის პორტრეტული ლითოგრაფიების შაბლონებს. 1843 წელს გახდა აკადემიის წევრი. 1867 წელს დაჯილდოვდა ფრანც იოსეფის ორდენით.

შროცბერგი დაქორწინებული იყო ელეონორ შტოლზე. ჰყავდა ქალიშვილი ელენე (დ. 1863), რომელიც 1890 წელს დაქორწინდა განმანათლებელ ლუდვიგ გურლიტზე.

## გალერეა

ფაილი:Franz_Schrotzberg_-_Kaiserin_Elisabeth_von_Österreich_(1837–1898).jpg|ფრანც შროტცბერგი: იმპერატრიცა ელისაბედის პორტრეტი, დაახლოებით 1860 წ.
ფაილი:1842_portrait_of_Princess_Maria_Carolina_Augusta_of_Bourbon-Two_Sicilies_by_Franz_Schrotzberg_(Musée_Condé).jpg|მარია კაროლინა ავგუსტა ნეაპოლელ-სიცილიელი, ნახატი კონდეს მუზეუმში, შანტილის ციხე

## სქოლიო
კატეგორია:დაბადებული 2 აპრილი
კატეგორია:დაბადებული 1811
კატეგორია:გარდაცვლილი 29 მაისი
კატეგორია:გარდაცვლილი 1889
კატეგორია:ავსტრიელი მხატვრები
კატეგორია:მხატვრები ანბანის მიხედვით
თამარ ავალიშვილი

**თამარ ავალიშვილი** (დ. 28 სექტემბერი, 1948) — ქართველი ექიმი.

დაიბადა ქალაქ თბილისში.  
1972 წელს დაამთავრა თბილისის სახელმწიფი სამედიცინო ინსტიტუტის პედიატრიული ფაკულტეტი. 1976–1980 წლებში იყო მცხეთის რაიონის სოფელ დიღმის პოლიკლინიკის ექიმი–პედიატრი. 1980 კი წელს თბილისის სახელმწიფო სამედიცინო ინსტიტუტის ბავშვთა სნეულებათა პრობლემური კათედრის ასისტენტი. 1992 წლიდან ამავე კათედრის დოცენტია. აქვს 55 სამეცნიერო ნაშრომი ახალშობილთა და ჩვილ ბავშვთა სეფსისის პრობლემების შესახებ. ხელმძღვანელობს მ. გურამიშვილის სახელობის პედიატრიული კლინიკის ჩვილ ბავშვთა პათოლოგიის განყოფილებას. არის პედიატრი, მედიცინის მეცნიერებათა კანდიდატი და დოცენტი.

## ლიტერატურა
*თანამედროვე ქართველ მედიკოსთა ბიოგრაფიული ენციკლოპედია., თბ., 2000., გვ.13

## რესურსები ინტერნეტში
კატეგორია:დაბადებული 1948
კატეგორია:დაბადებული 28 სექტემბერი
კატეგორია:ქართველი ექიმები
ამირან ქანთარია

**ამირან ქანთარია** (დ. 12 სექტემბერი, 1953, ლანჩხუთი) — ქართველი ექიმი, თერაპევტი, მედიცინის მეცნიერებათა კანდიდატი, ლანჩხუთის რაიონის მთავარი თერაპევტი.

## ბიოგრაფია
1978 წელს დაამთავრა თბილისის სახელმწიფო სამედიცინო ინსტიტუტის სამკურნალო ფაკულტეტი.

1981-1983 წლებში იყო მოსკოვის სეჩენოვის სახელობის პირველი სამედიცინო ინსტიტუტის ჰოსპიტალური თერაპიის კათედრის კლინიკური ორდინატორი. 1985-1990 წლებში მოსკოვის ბაკულევის სახელობის გულ-სისხლძარღვთა ქირურგიის ინსტიტუტის ასპირანტი. ავტორია 7 სამეცნიერო ნაშრომისა დისერტაციის თემაზე. 1990 წელს ლანჩხუთში აღმოაჩინა და შეისწავლა სამკურნალო მინერალური წყალი. 

საკანდიდატო დისერტაციის თემა — „ებშტეინის ანომალიით დაავადებულთა ტაქიკარდიის რადიკალური მოცილების დიაგნოსტიკა და შედეგები“, დაიცვა 1990 წელს. 

## ლიტერატურა
* ვინ ვინაა თანამედროვე ქართულ სამედიცინო მეცნიერებაში: თანამედროვე ქართველ მედიკოსთა ბიოგრაფიული ენციკლოპედია, თბ., 2000, გვ. 281

## რესურსები ინტერნეტში
კატეგორია:დაბადებული 12 სექტემბერი
კატეგორია:დაბადებული 1953
კატეგორია:ქართველი თერაპევტები
კატეგორია:მედიცინის მეცნიერებათა კანდიდატები
ადამ ბობღიაშვილი

**ადამ იასონის ძე  ბობღიაშვილი** (ფსევდონიმი — ალვანელი) (დ. 22 მაისი, 1912, სოფ. ზემო ალვანი, ახლანდ. ახმეტის მუნიციპალიტეტი, — გ. 18 მარტი, 1943, იქვე) — ქართველი მწერალი, ანტისაბჭოთა პოლიტიკური აქტივისტი, ეთნიკურად წოვა-თუში.

დაამთავრა ერევნის ვეტერინარული ინსტიტუტი (1935). საქართველოში დაბრუნების შემდეგ მუშაობდა ხევსურეთში (ბარისახო), ზემო სვანეთში, შემდეგ კი შირაქის მომთაბარე ვეტპუნქტში ექიმის თანამდებობაზე. 1938 წელს ჩაირიცხა თბილისის სახელმწიფო უნივერსიტეტის ფილოლოგიის ფაკულტეტზე. II მსოფლიო ომის დაწყების შემდეგ დაუკავშირდა საიდუმლო პოლიტიკურ ორგანიზაციას, რომლის მიზანი საქართველოს დამოუკიდებლობის აღდგენა იყო. შეთქმულების გაცემის შემდეგ ბობღიაშვილმა თუშეთს შეაფარა თავი, სადაც სათავეში ჩაუდგა „სამანელთა“ ადგილობრივ იატაკქვეშა დაჯგუფებას. მოკლეს თორღვის ხეობაში.

ბობღიაშვილის პირველი ლექსი „დედის ბარათი“ დაიბეჭდა ჟურნალ „ჩვენს თაობაში“ (1940, № 1). მისი ლექსები პოპულარული იყო თუშეთში. 1976 წელს მისი შემორჩენილი ლექსები თვითგამოცემით ჟურნალ „ოქროს საწმისში“ (№ 4) დაიბეჭდა, 1989 წლიდან კი ოფიციალურად დაუბრუნდა ქართულ მწერლობას.

## ბიბლიოგრაფია 
* გრიგალო იყუჩე... : ლექსები, მოთხრობები (ავტორი). - თბილისი, ლომისი, 1993. - 144გვ.

## ლიტერატურა
კატეგორია:დაბადებული 22 მაისი
კატეგორია:დაბადებული 1912
კატეგორია:გარდაცვლილი 18 მარტი
კატეგორია:გარდაცვლილი 1943
კატეგორია:ქართველი პოეტები
კატეგორია:ქართველი მწერლები
კატეგორია:ქართველი ნაციონალისტები
შხეფის მთავარანგელოზთა ეკლესია

**შხეფის მთავარანგელოზთა ეკლესია** — არქიტექტურული ძეგლი საქართველოში, სენაკის მუნიციპალიტეტში, ქალაქ სენაკში.

ეკლესია დარბაზული ტიპისაა. 2017 წელს აკურთხა ილია II-მ. 2018 წლის 12 სექტემბერს გაფორმებული N 172 ხელშეკრულების შესაბამისად „გეომეფმა“  სენაკის მუნიციპალიტეტში სტალინის ქუჩაზე, შხეფის სასაფლაოს მიმდებარედ, მთავარანგელოზთა სახელობის ეკლესიის წინ ტერიტორიაზე ჩაატარა საინჟინრო-გეოლოგიური კვლევები, რომლის მიზანს წარმოადგენდა აღნიშნულ მონაკვეთზე მონოლითური რკინაბეტონით ტროტუარის მოწყობის სამუშაოების დაპროექტება.

## რესურსები ინტერნეტში
*შხეფის მთვარანგელოზთა ეკლესია

## სქოლიო
კატეგორია:სენაკის მუნიციპალიტეტის ტაძრები
რომან ბუბუტეიშვილი

**რომან ბუბუტეიშვილი** (დ. 1936 — გ. 2012) — ქართველი ინჟინერი.

დაიბადა ჩოხატაურის რაიონში, სოფელ საჭამიასერში. 1959 წელს დაამთავრა საქართველოს პოლიტექნიკური ინსტიტუტის ენერგეტიკის ფაკულტეტი. 1959-1963 წლებში მუშაობდა საპროექტო ორგანიზაცია „საქენერგოპროექტში“ ინჟინრად. 1963-1978 წლებში „საქმთავარენერგოს“ სარელეო დაცვისა და ავტომატიკის ცენტრალური სამსახურში სხვადასხვა თანამდებობბებზე. 1975-1978 წლებში რომან ბუბუტეიშვილი მივლინებული იყო ეგვიპტეში არაბთა რესპუბლიკაში ენერგოსისტემის სარელოე დაცვის მთავარ ექსპერტად. 1978-1981 წლებში მუშაობდა „საქმთავარენერგოში“ ელ. ტექნიკური მოწყობილებების ექსპლუატაციის სამსახურის უფროსად. 1981-1992 წლებში ინსტიტუტ „ენერგოქსელპროექტის“ საქართველოს განყოფილების უფროსი, პროექტის მთავარი ინჟინერი, ხელმძღვანელობდა სისტემის 110-220-500კვ. ობიექტების პროექტირებას და მათი მშენებლობის საავტორო ზედამხედველობას. 1992-2005 წლებში კი ენერგოსისტემის სარელეო დაცვის მთავარ სპეციალისტად და ამავდროულად კომპანია „ელექტროგადაცემის“ სარელეო დაცვის სამსახურის უფროსად.  
2005-2012 წლებში ასევე მუშაობდა „ენერგოპრო ჯორჯიას“ სრული დაცვის განყოფილრბაში მთავარ სპეციალისტად. 

## ლიტერატურა
* საქართველოს ენერგეტიკოსები, ენციკლოპედია, თბ., 2016, გვ. 52

## რესურსები ინტერნეტში
კატეგორია:დაბადებული 1936
კატეგორია:გარდაცვლილი 2012
კატეგორია:ქართველი ინჟინრები
პიერ გასლი

**პიერ ჟან-ჟაკ გასლი** ( ; დ. 7 თებერვალი, 1996) — ფრანგი მრბოლელი, რომელიც ამჟამად ასპარეზობს ფორმულა 1-ში ალპაინის გუნდისათვის. მოგებული აქვს 2016 წლის GP2 სერიის ჩემპიონატი. მეორე ადგილი დაიკავა 2014 წლის ფორმულა რენო 3.5 სერიის და 2017 წლის სუპერ ფორმულას ჩემპიონატში.

ფორმულა 1-ში გასლის დებიუტი შედგა 2017 წლის მალაიზიის გრან პრიზე, ტორო როსოსთან ერთად. 2019 წელს ის Red Bull Racing-ში გადავიდა, თუმცა მალევე ჩამოქვეითდა კვლავ ტორო როსოში უნგრეთის და ბელგიის რაუნდებს შორის.  მიუხედავად ამისა, 2019 წლის ბრაზილიის გრან პრიზე მან მეორე ადგილი დაიკავა, და პირველად ავიდა პოდიუმზე. 2020 წელს მან მოიგო იტალიის გრან პრი, რითიც მოიპოვა პირველი გამარჯვება, როგორც თავისთვის, ისე AlphaTauri-სთვის. 2021 წლის აზერბაიჯანის გრან პრიზე გასლი კვლავ ავიდა პოდიუმზე, როდესაც მესამე ადგილი დაიკავა რბოლის გამარჯვებულის,  სერხიო პერესისა და სებასტიან ფეტელს შემდეგ.

2023 წლის სეზონისთვის ის ალპაინში გადავიდა.

## სქოლიო
კატეგორია:ფორმულა 1-ის ფრანგი მრბოლელები
კატეგორია:ფრანგი ავტომრბოლელები
კატეგორია:დაბადებული 1996
კატეგორია:ცოცხალი ადამიანები
ბოტკოველი

საკუთარი სახელი **ბოტკოველი** შეიძლება აღნიშნავდეს ერთ-ერთ შემდეგ პიროვნებათაგანს:

* გიორგი ბოტკოველი — პოლიტიკოსი
* ნანა ბოტკოველი — კერამიკოსი

კატეგორია:ქართული გვარები
ჩაისუბნის სამების ეკლესია

**ჩაისუბნის სამების ეკლესია** — არქიტექტურული ძეგლი აჭარის ავტონომიურ რესპუბლიკაში, ქობულეთის მუნიციპალიტეტის სოფელ ჩაისუბანში. ტაძარი გეგმის მიხედვით დარბაზული ტიპის აფსიდიან ნაგებობას წარმოადგენს. აგებულია XIX საუკუნის მეორე ნახევარში.

## ისტორია  
ტაძარი XIX საუკუნის მეორე ნახევარში ააგო სოფელში მცხოვრები ბერძნულმა თემმა, 1874-1956 წლებში. 1981 წლის სააღრიცხვო ბარათის მიხედვით, ეკლესია მიტოვებული და დანგრეული იდგა. ამჟამად აღდგენილია და მასში განახლდა ღვთისმსახურება. ტაძარი ემსახურება ქართულ ქრისტიანულ მრევლს. ტაძარი გეგმის მიხედვით დარბაზული ტიპის აფსიდიან ნაგებობას წარმოადგენს, რომელსაც დარბაზის კამარაზე ცრუ გუმბათი აქვს დაშენებული. ეს იმით არის გამოწვეული, რომ ტაძარში აღდგენისა და განახლების შემდეგ გარკვეულ ცვლილებე შეიტანეს.

## აღწერა 
ინტერიერის კედლები განახლების დროს ხელახლა გადალესეს და გადაღებეს, ასევე მიმდინარეობს კონქის მოხატვა. განახლების დროს გამოიცვალა ქვის კვადრებიანი იატაკი და მის ნაცვლად დაგებულია თანამედროვე ქვის მონაცრისფრო ფილები. ასევე გამოცვალეს  რკინის შესასვლელი კარი და თაღოვანი სარკმლები. კამარასთან ერთად, აღდგენილია ცრუ გუმბათიც, რომელიც შემოსილია თუნუქის ფურცლებით. ტაძრის ფასადებზე ფლეთილი ქვების სწორხაზოვანი წყობა ცემენტის სქელი ფენით გადალესეს. ტაძრის ზომებია 16,7X10,7 მ. ტაძრის ერთადერთი შესასვლელი - მაღალი თაღოვანი კარია,  რომელიც დასავლეთის კედელშია გაჭრილი. ტაძრის შესასვლელს ღია კარიბჭე უძღვება წინ, რომლის ბრტყელი გადახურვა ორ დამოუკიდებელ და ორსაც ტაძრის კედელთან მიდგმულ კვადრატულ სვეტს უჭირავს. ტაძრის საფასადო კომპოზიცია სადა და მოკლებულია ავთენტურობას. აფსიდში სამი მომცრო ზომის ვიწრო სარკმელია, რომელთა თავზე, კონქის არეში, ერთი წრიული სარკმელია დამატებით ჩასმული. სამ-სამი მაღალი თაღოვანი სარკმლითვე სიმეტრიულად დანაწევრებულია ჩრდილოეთისა და სამხრეთის კედლები. ტაძარი გარედან ცემენტით არის შელესილი. გადახურულია თუნუქით. თუნუქის ფირფიტებითვე აკრულია თაღოვანი სარკმლებით დანაწევრებული მაღალი, ცრუ გუმბათი. ტააძრის ინტერიერი, ექსტერიერის მსგავსად სადა და განახლებულია. შიდა სივრცე კამარით არის გადახურული, რომელსაც აღმოსავლეთით, სატრიუმფო თაღისა და ორსაფეხურიანი სოლეის მეშვეობით გამოეყოფა კონქით გადახურული საკურთხეველი.   

## რესურსები ინტერნეტში
კატეგორია:ქობულეთის მუნიციპალიტეტის ტაძრები
კატეგორია:XIX საუკუნის ეკლესიები
ბუზიაშვილი

საკუთარი სახელი **ბუზიაშვილი** შეიძლება აღნიშნავდეს ერთ-ერთ შემდეგ პიროვნებათაგანს:

* აბრაამ ბუზიაშვილი — მრეწველი, პოლიტიკოსი
* დავით ბუზიაშვილი — სპორტსმენი (თავისუფალი ჭიდაობა)
* რამაზ ბუზიაშვილი — სპორტსმენი (აკრობატიკა)

## იხილეთ აგრეთვე
* ბუზიაშვილები — გვარი საქართველოში

კატეგორია:ქართული გვარები
თენგიზ ჟვანია

**თენგიზ ჟვანია** (დ. 1939, თბილისი — გ. 2003) — ქართველი ინჟინერი, მეცნიერი, პედაგოგი.

## ბიოგრაფია
1962 წელს დაამთავრა საქართველოს პოლიტექნიკური ინსტიტუტის ენერგეტიკის ფაკულტეტი.

შრომით საქმიანობა დაიწყო ელექტროტექნიკის სამეცნიერო-კვლევით ინსტიტუტში. 1964 წლიდან მუშაობდა საქართველოს პოლიტექნიკური ინსტიტუტის ელექტროსადგურების, ქსელებისა და სისტემების კათედრაზე. 1966-1970 წლებში ასპირანტი. ტექნიკურ მეცნიერებათა კანდიდატი (1970). 1970 — წლიდან საქართველოს პოლიტექნიკური ინსტიტუტის ელექტროსადგურების, ქსელებისა და სისტემების კათედრის უფროსი მასწავლებელი, ენერგეტიკის ფაკულტეტის დეკანის მოადგილე. 1973 წელს მივლინებული იყო კუბაში ლას ვილიასის პროვინციის ცენტრალურ უნივერსიტეტში, სადაც კითხულობდა ლექციებს მაღალი ძაბვის ელექტრულ ქსელებზე. 1975 წლიდან — საქართველოს პოლიტექნიკური ინსტიტუტის ენერგეტიკის ფაკულტეტის დოცენტი და ელექტროსადგურების, ქსელებისა და სისტემების კათედრის გამგის მოადგილე. 1983 წელს მიენიჭა დოცენტის სამეცნიერო წოდება. იმავე წელს მივლინებული იყო ტანზანიაში დარ-ეს-სალამის ტექნიკურ კოლეჯში. 1984 წლიდან გააგრძელა მუშაობა საქართველოს პოლიტექნიკურ ინსტიტუტში. 1989 წლიდან — ელექტროსადგურების, ქსელებისა და სისტემების კათედრის გამგე. არის 40-ზე მეტი სამეცნიერო შრომის ავტორი, პროფესორი (1993).

## ბიბლიოგრაფია
* მაღალი ძაბვის ტექნიკა ელექტროენერგეტიკაში: სახელმძღვ. უმაღლ. ტექნ. სასწ. ელექტროენგ. სპეც. სტუდ. (თანაავტორი), თბილისი, განათლება, 2002, გვ. 344 ISBN 9992824646
* შინაგანი გადამეტძაბვა და მათგან დაცვა : დამხმ. სახელმძღვ. (თანაავტორი), თბილისი, საქ. პოლიტექნ. ინ-ტი, 1987, გვ. 99
* ლაბორატორიული სამუშაოები მაღალი ძაბვის ტექნიკაში: დამხმ. სახელმძღვ. (თანაავტორი), თბილისი, საქართველოს პოლიტექნ. ინ-ტი, 1982, გვ. 114
* მაღალი ძაბვის ტექნიკა, გადამეტძაბვა და ტალღები სქემებში, ხაზებასა და ტრანსფორმატორებში: დამხმ. სახელმძღვ. (თანაავტორი), თბილისი, საქართველოს პოლიტექნ. ინ-ტი, 1981, გვ. 74

## ლიტერატუტა
* საქართველოს ენერგეტიკოსები=Georgian Power Engineers: ენციკლოპედია, თბილისი, 2016, გვ. 285-286

## რესურსები ინტერნეტში
კატეგორია:დაბადებული 1939
კატეგორია:გარდაცვლილი 2003
კატეგორია:ქართველი ინჟინრები
კატეგორია:ქართველი პედაგოგები
გოდოგანის მაცხოვრის ეკლესია

**გოდოგანის მაცხოვრის ეკლესია** — არქიტექტურული ძეგლი საქართველოში, თერჯოლის მუნიციპალიტეტში, სოფელ გოდოგანში. ეკლესია დარბაზული ტიპისაა. 

## აღწერა 
ეკლესია დარბაზული ტიპისაა. ეკლესიას დასავლეთიდან, სამხრეთიდან და ჩრდილოეთიდან კარებები აქვს. შიდა მხრიდან სარკმლები გაფართოებულია. სამხრეთიდან და ჩრდილოეთიდან იკითხება მინაშენების კვალი. ეკლესიის აღმოსავლეთ ფასადზე ჯვარია გამოკვეთილი და მამაკაცის გამოსახულება. საკურთხეველში ეკლესიას აქვს ორი ნიშა, აქედან სამხრეთის ნიშა მაღალი და შეისრულთაღოვანია, ხოლო ჩრდილოეთის ნიშა ოთკუთხა ფორმისაა.

## რესურსები ინტერნეტში
კატეგორია:თერჯოლის მუნიციპალიტეტის ტაძრები
აზერბაიჯანი 2008 წლის ზაფხულის პარალიმპიურ თამაშებზე

აზერბაიჯანმა იასპარეზა 2008 წლის ზაფხულის პარალიმპიურ თამაშებზე პეკინში, ჩინეთი. ქვეყნის დელეგაცია შედგებოდა თვრამეტი მოჭიდავესაგან ოთხ სახეობაში: ძიუდო, მძლეოსნობა, ფაუერლიფტინგი და სროლა.

თამაშების დაწყებამდე ქვეყნის პრეზიდენტმა ილჰამ ალიევმა გამოაცხადა ფულადი პრიზები აზერბაიჯანელებისთვის, რომლებმაც პარალიმპიური მედალი მოიპოვეს. ოქროს მედალოსანებმა 200000 მანათი მიიღეს, ვერცხლის მედალოსანებმა 100000, ხოლო ბრინჯაოს მედალოსანებმა 50000 მანათი. სპორტსმენების მწვრთნელებმაც მიიღეს ჯილდო: ოქროს, ვერცხლის და ბრინჯაოს მედლებისთვის 100 000, 50 000 და 25 000 მანათი.

## მედალოსნები 
## იხილეთ აგრეთვე 
* აზერბაიჯანი 2008 წლის ზაფხულის ოლიმპიურ თამაშებზე

## სქოლიო 
კატეგორია:აზერბაიჯანის სპორტი
სუმგაითის სახელმწიფო უნივერსიტეტი

**სუმგაითის სახელმწიფო უნივერსიტეტი** () — უმაღლესი საჯარო სასწავლო დაწესებულება აზერბაიჯანის ქალაქ სუმგაითში.

უნივერსიტეტი დაარსდა 1962 წელს და ფუნქციონირებდა, როგორც აზერბაიჯანის სახელმწიფო ნავთობის აკადემიის დისტანციური ფილიალი 1992 წლამდე. 2000 წლის 13 ივნისს სასწავლებელს ეწოდა სუმგაითის სახელმწიფო უნივერსიტეტი.

3500-ზე მეტი სტუდენტი სწავლობს ბაკალავრის ხარისხის 17 მიმართულებით და 200 სტუდენტი მაგისტრატურაში 28 სპეციალობით. უნივერსიტეტს გააჩნია შვიდი განყოფილება: მექანიკა-მათემატიკა, ფიზიკა და ელექტროენერგეტიკა, ქიმია, კომპიუტერული ტექნიკა და ტექნოლოგიები, ეკონომიკა, ისტორია და ფილოლოგია.

სუმგაითის სახელმწიფო უნივერსიტეტი არის ქალაქის მთავარი უნივერსიტეტი.

უნივერსიტეტი არის კავკასიის უნივერსიტეტის ასოციაციის წევრი.

## რესურსები ინტერნეტში 
* https://www.sdu.edu.az/az - უნივერსიტეტის ოფიციალური ვებ-გვერდი

## სქოლიო 
კატეგორია:აზერბაიჯანის უნივერსიტეტები
ბადისებრი პითონი

**ბადისებრი პითონი** () — გველების სახეობა პითონების ოჯახისა. სამხრეთ და სამხრეთ-აღმოსავლეთ აზიის მკვიდრია. სიგრძით უგრძესი გველია მსოფლიოში, ხოლო მასით მე-3 ადგილზეა მწვანე ანაკონდისა და ბირმული პითონის შემდეგ. სამხრეთ სუმატრაზე შესწავლილია 1000-ზე მეტი სახეობა, რის შედეგადაც დადგინდა, რომ მათი სიგრძე მერყეობს 1.5–6.5 მ ფარგლებში, ხოლო წონა 1–75 კგ-მდე. აღსანიშნვია, რომ 6 მ-ზე მეტი სიგრძის ბადისებრი პითონი იშვიათია. ისევე როგორც ყველა პითონი უშხამოა. ჩასაფრებული მტაცებელია.

## სქოლიო
კატეგორია:პითონები
სოლომონ ბუტულაშვილი

**სოლომონ ზაქარიას ძე ბუტულაშვილი** (დ. 1790-იანები — გ. 14 სექტემბერი, 1826) — ქართველი სახალხო გმირი.

ბუტულაშვილი დაიბადა მღვდლის ოჯახში, სოფელ პატარძეულში (ახლანდ. საგარეჯოს მუნიციპალიტეტი), სადაც მისი წინაპრები, გვარად დრეიძეები, სობელ არბოდან (ახლანდელი გორის მუნიციპალიტეტი) გადმოსახლებულან. 1820-იან წლებში მსახურობდა ნაცვლად მშობლიურ სოფელში. რუსეთ–ირანის 1826-1828 წლების ომის დროს ჩაირიცხა ქართულ ცხენოსან ლაშქარში (მილიციაში). თავი გამოიჩინა ბრძოლის ველზე. მოკლეს ერთ–ერთი შეტაკების დროს. დაკრძალულია პატარძეულში, სადაც შემონახულია ბუტულაანთ საგვარეულო კოშკი. სოლომონ ბუტულაშვილს მიეძღვნა ხალხური ლექსი, რომელიც დღესაც არის სახალხო მთქმელთა რეპერტუარში. მისი შთამომავლები ცნობილები იყვნენ ბუტულაშვილების და ბილანიშვილების გვარებით.

## ლიტერატურა
* სოლომონ ბუტულაშვილის სახე ქართულ ხალხურ პოეზიაში / მაცაბერიძე, ვ. // ქართული ფოლკლორი : მასალები და გამოკვლევები. - თბილისი, 1964. - N1-2. - გვ.129-144.
* 

კატეგორია:დაბადებული 1790-იანები
კატეგორია:გარდაცვლილი 14 სექტემბერი
კატეგორია:გარდაცვლილი 1826
კატეგორია:ქართველი სახალხო გმირები
კეჩხუაშვილი

საკუთარი სახელი **კეჩხუაშვილი** შეიძლება აღნიშნავდეს ერთ-ერთ შემდეგ პიროვნებათაგანს:

* არჩილ კეჩხუაშვილი — ინჟინერ-მექანიკოსი
* გიორგი კეჩხუაშვილი — ფსიქოლოგი
* თამარ კეჩხუაშვილი-ბუჩუკური — მხატ­ვარი-გრაფიკოსი

კატეგორია:ქართული გვარები
ბუჯიაშვილი

საკუთარი სახელი **ბუჯიაშვილი** შეიძლება აღნიშნავდეს ერთ-ერთ შემდეგ პიროვნებათაგანს:

* ბექა ბუჯიაშვილი — ქართველი სპორტსმენი (თავისუფალი ჭიდაობა)
* ვასილ ბუჯიაშვილი — საბჭოთა პარტიული და სახელმწიფო მოხელე

კატეგორია:ქართული გვარები
კატეგორია:მრავალმნიშვნელოვანი გვერდები გვარის შემცველი სიებით
დავით გაბიტაშვილი

**დავით დიმიტრის ძე გაბიტაშვილი** (დ. 28 აგვისტო, 1920, თბილისი, — გ. 2000, იქვე) — ქართველი მხატვარი, საქართველოს სახალხო მხატვარი (1985).

საბჭოთა არმიის რიგებში მონაწილეობდა II მსოფლიო ომში. 1952 წელს დაამთავრა თბილისის სამხატვრო აკადემია (უჩა ჯაფარიძის კლასი). 1966 წლიდან იქვე ეწეოდა პედაგოგიურ მოღვაწეობას (1984 წლიდან პროფესორი), სამხატვრო გამოფენებში მონაწილეობდა 1953 წლიდან. გაბიტაშვილის ფერწერული და გრაფიკული ნაწარმოებები ასახავს საქართველოს ისტორიულ წარსულს და თანამედროვეობას, ადამიანების ყოფასა და ინტერესებს. მნიშვნელოვანი ნამუშევრები: „სოხუმის პორტი“ (1957), „გაზაფხული“ (1959), „სვანეთის კოშკები“ (1966), „ვენეცია. სან-მარკოს მოედანი“ (1969), „კარლოვი-ვარი. კაფე“ (1985), „თამუნას პორტრეტი“ (1988, ყველა მხატვრის კუთვნილება) და სხვ. მხატვრულად გააფორმა სპექტაკლები სოხუმის სახელმწიფო თეატრში. დაჯილდოებულია ღირსების ორდენით (1997).

## ლიტერატურა
კატეგორია:დაბადებული 28 აგვისტო
კატეგორია:დაბადებული 1920
კატეგორია:გარდაცვლილი 2000
კატეგორია:ქართველი მხატვრები
კატეგორია:ქართველები მეორე მსოფლიო ომში
კატეგორია:საქართველოს ღირსების ორდენის კავალრები
კატეგორია:საქართველოს სსრ-ის სახალხო მხატვრები
კატეგორია:თბილისში დაბადებულები
კატეგორია:თბილისის სახელმწიფო სამხატვრო აკადემიის კურსდამთავრებულები
საკუთარი ოთახი

**„საკუთარი ოთახი“** — ვირჯინია ვულფის ესე, რომელიც პირველად 1929 წლის სექტემბერში გამოიცა. ნაშრომი ეფუძნება ორ ლექციას, რომლებიც ვულფმა 1928 წელს წაიკითხა კემბრიჯის უნივერსიტეტის ქალთა კოლეჯებში.

ესეში ვულფი მეტაფორულად აღწერს სოციალურ უთანასწორობას და საუბრობს ქალთა გამოხატვის უფლების არარსებობაზე. ასევე ეხება ლიტერატურასა და განათლების საკითხებს და წერს იმ პრობლემებზე, რომლებთან გამკლავებაც ქალ მწერლებს მუდმივად უხდებოდან. ვულფის თქმით, მხოლოდ „საკუთარი ოთახის“, ე.ი. ფინანსური და პირადი დამოუკიდებლობის მქონე ქალებს შეუძლიათ წარმატების მიღწევა.

## სქოლიო 
კატეგორია:ვირჯინია ვულფი
კატეგორია:ფემინიზმი
კატეგორია:ესე
კატეგორია:არამხატვრული წიგნები
ზემო ქვალონის წმინდა გიორგის ეკლესია

**ზემო ქვალონის წმინდა გიორგის ეკლესია** — არქიტექტურული ძეგლი საქართველოში, სამეგრელო-ზემო სვანეთის მხარეში, ხობის მუნიციპალიტეტში, სოფელ ზემო ქვალონში. ტაძარი დარბაზული ტიპისაა. სიგრძე 18, სიგანე 12 მეტრია. ტაძარი ააშენეს XVI საუკუნეში.
## აღწერა 
ეკლესიის სიგრძე 18 მეტრია, სიგანე კი 12 მეტრია, სისქე კი ერთ მეტრს აღწევს. ტაძარი დარბაზული ტიპისაა, ტაძარს ასევე აქვს გამოშვერილი სამნავიანი საკურთხეველი, სამრეკლოსა და სადიაკვნეში პატარა ნიშებია, ტაძარს სამი კარი და შვიდი სარკმელი აქვს, რომლებიც მართკუთხა აგურებით ლამაზადაა მოჩუქურთმებული, ჩრდილოეთისა და სამხრეთის კედლებს აქვს აგურებით გამოყვანილი სამ-სამი დეკორატიული თაღი და ნახევარსვეტი. ჭერი ეყრდნობა ოთხ სვეტს. ტაძარი აშენებულია რიყისა და ფლეთილი კირქვებით, კირქვის კვადრები მხოლოდ კუთხეების ამოსაყვანადაა გამოყენებუბლი.

## რესურსები ინტერნეტში
კატეგორია:ხობის მუნიციპალიტეტის ტაძრები
ისმაილ ახუნდოვი

**ისმაილ ჰუსეინ ოღლუ ახუნდოვი** (; დ. 2 აპრილი [15], 1907, მაშთაღა, ბაქოს მახლობლად — 13 სექტემბერი, 1969, კრაკოვი) — აზერბაიჯანელი თეატრის მხატვარი, გრაფიკოსი და პლაკატის მხატვარი, აზერბაიჯანის სახალხო არტისტი (1906).

## ბიოგრაფია 
ისმაილ ახუნდოვი დაიბადა 1907 წლის 2 (15) აპრილს ბაქოს მახლობლად, სოფელ მაშთაღაში. 1921 წელს დაამთავრა სოფლის სკოლა და ჩაირიცხა ბაქოს პედაგოგიურ კოლეჯში. 1924 წლიდან იყო აზერბაიჯანის სამხატვრო კოლეჯის სტუდენტი, რომელიც დაამთავრა 1928 წელს. იმავე წელს მხატვარმა შექმნა კარიკატურები სატირული ჟურნალი „მოლა ნასრედინისთვის“. ახუნდოვი ასევე სწავლობდა მოსკოვის პოლიგრაფიულ ინსტიტუტში 

ისმაილ ახუნდოვმა, როგორც ინსტიტუტის სამხატვრო ფაკულტეტის კურსდამთავრებულებმა, დააპროექტა გორკის საავტომობილო ქარხნის გახსნა 1932 წელს, როგორც სადიპლომო ნამუშევარი.

1932 წელს ინსტიტუტის დამთავრების შემდეგ დაბრუნდა ბაქოში, სადაც ხელმძღვანელობდა აზერბაიჯანის სახელმწიფო სამხატვრო სკოლის გრაფიკულ ბიუროს.

ისმაილ ახუნდოვი რამდენიმე წლის განმავლობაში ხელმძღვანელობდა აზერბაიჯანის მხატვართა კავშირს, იყო აზერბაიჯანის სსრ უმაღლესი საბჭოს დეპუტატი.

წიგნის ილუსტრაციის სფეროში ახუნდოვის ნამუშევრების მაგალითებია მირზა ალექპერ საბირის „ჰოპ-ჰოპ-ნამეს“, ნიზამი განჯევის „ისკანდერნამეს“ ილუსტრაციები.

ისმაილ ახუნდოვი ასევე ცნობილია როგორც თეატრის მხატვარი. მან შექმნა ისეთი სპექტაკლები, როგორიცაა ჯაფარ ჯაბარლის „იაშარი“ (1932-1933), მირზა ფათალი ახუნდოვის „ჰაჯი ყარა“ (1938), სამედ ვურღუნის „ვაგიფი“, ალექსანდრე ოსტროვსკის „დამნაშავე დანაშაულის გარეშე“ (1943) და სხვა.

ახუნდოვმა თავი გამოიჩინა, როგორც პლაკატის მხატვარმა, შექმნა ასზე მეტი ანტიფაშისტური პლაკატი და აგიტოკონი დიდი სამამულო ომის დროს.

ისმაილ ახუნდოვი გარდაიცვალა 1969 წლის 13 სექტემბერს ქალაქ კრაკოვში.

## სქოლიო 
კატეგორია:დაბადებული 15 აპრილი
კატეგორია:დაბადებული 2 აპრილი
კატეგორია:გარდაცვლილი 13 სექტემბერი
კატეგორია:გარდაცვლილი 1969
კატეგორია:აზერბაიჯანელი მხატვრები
კატეგორია:მხატვრები ანბანის მიხედვით
მსოფლიო რაგბის 20-წლამდელთა მსოფლიო ჩემპიონატი

მსოფლიო რაგბის 20-წლამდელთა მსოფლიო ჩემპიონატი — რაგბის პირველი დონის საერთაშორისო ტურნირი. შეჯიბრის ორგანიზატორი არის მსოფლიო რაგბი (World Rugby), და მონაწილეობას იღებს 12 ქვეყნის ახალგაზრდული ნაკრები რომელთა ასაკიც არის 20 წლამდე. პირველი ტურნირი ჩატარდა 2008 წელს უელსში და მისი გამარჯვებული გახდა ახალი ზელანდიის ნაკრები გუნდი.

## ტურნირის შედეგები
## სანაკრებო რეკორდები
კატეგორია:მსოფლიო რაგბის 20-წლამდელთა მსოფლიო ჩემპიონატი
კატეგორია:World Rugby-ის შეჯიბრებები
კატეგორია:IRB-ის ოცწლამდელთა შეჯიბრებები
მიხეილ იოფე

**მიხეილ იოფე** (დ. 27 ნოემბერი, 1925, ხარკოვი, უკრაინა) — თეატრისა და კინოს მსახიობი. საქართველოს სსრ სახალხო არტისტი (1983).

## ბიოგრაფია
თეატრალური ინსტიტუტის დამთავრების შემდეგ მიწვეული იყო ხარკოვის ტ. შევჩენკოს სახელობის თეატრის დასში; შემდეგ მუშაობდა ლუგანსკის დრამატულ თეატრში; 1966 წლიდან 30 წლის განმავლობაში იყო თბილისის ა. გრიბოედოვის სახელობის სახელმწიფო დრამატული თეატრის წამყვანი მსახიობი. გადაღებულია ფილმებში: „ზოია რუხაძე“ (1971), „ჩემი მეგობარი ძია ვანია“ (1978), „შეცდომათა კომედია“ (1978), „ორომტრიალი“ (1986), „წარსული მუდამ ჩვენთანაა“ (1989), „ომი ყველასთვის ომია“ (სტალინის შვილი, 1990) „მერცხლები და ბეღურები“ (1991) და სხვა

## ჯილდოები და აღიარება
* 1970 — საქართველოს დამსახურებული არტისტი
* 1983 — საქართველოს სახალხო არტისტი 
* საქართველოს თეატრალური საზოგადოების პირველი პრემია

## რესურსები ინტერნეტში
* 
* მიხეილ იოფე — ეროვნული ფილმოგრაფია
* 

## სქოლიო
კატეგორია:დაბადებული 27 ნოემბერი
კატეგორია:დაბადებული 1925
კატეგორია:საქართველოს სსრ-ის სახალხო არტისტები
კატეგორია:საქართველოს სსრ-ის დამსახურებული არტისტები
შელდონ კუპერი

**შელდონ ლი კუპერი** () — CBS-ის სატელევიზიო სერიალის, „დიდი აფეთქების თეორიისა“ და მისი სპინოფის, „ახალგაზრდა შელდონის“ გამოგონილი პერსონაჟი და მთავარი გმირი. ზრდასრული შელდონ კუპერის პერსონაჟს განასახიერებს მსახიობი ჯიმ პარსონსი, ხოლო ვუნდერკინდი შელდონის პერსონაჟს - აიინ არმიტაჟი (პარსონსი ასევე მონაწილეობს ახალგაზრდა შელდონში, როგორც სერიალის მთხრობელი). კუპერის როლის შესრულებისთვის პარსონმა მოიგო ოთხი ემის ჯილდო, ოქროს გლობუსი, TCA Award და ორი Critics' Choice Television Awards. პერსონაჟის ბავშვობის შესახებ გადაღებულია სერიალი „ახალგაზრდა შელდონი“, რომელშიც ვუნდერკინდი ბავშვი აღმოსავლეთ ტეხასში, ოჯახთან ერთად იზრდება.

ზრდასრული შელდონი არის უფროსი თეორიული ფიზიკოსი კალიფორნიის ტექნოლოგიის ინსტიტუტში (Caltech). „დიდი აფეთქების თეორიის“ პირველი 10 სეზონის განმავლობაში შელდონის ბინაზიარი არის მისი კოლეგა და საუკეთესო მეგობარი, ლენარდ ჰოფსტადტერი (ჯონი გალეკი). შელდონის მეგობრები და კოლეგები ასევე არიან ჰოვარდ ვოლოვიცი (საიმონ ჰელბერგი) და რაჯეშ კუთრაპალი (კუნალ ნაიარი). მე-10 სეზონში შელდონი თავის შეყვარებულთან, ემი ფარა ფაულერთან  (მაიიმ ბიალიკი) ერთად გადადის სადარბაზოს მოპირდაპირე ბინაში, რომელშიც მანამდე ლენარდის მეუღლე, პენი (კეილი კუოკო) ცხოვრობდა. 

შელდონს გააჩნია გენიოსის დონის IQ — 187 („დიდი აფეთქების თეორიაში“ ნათქვამია, რომ მისი და ლენარდის ჯამური IQ-ები უდრის 360-ს, ლენარდი კი ამბობს, რომ მისი 173-ია). „ახალგაზრდა შელდონში“ დედამისი ამბობს, რომ მას შელდონს იგივე IQ, რაც ალბერტ აინშტაინსა და სტივენ ჰოკინგს (თუმცა ორი უკანსაკნელის IQ ტესტის შედეგები უცნობია). ამავდროულად, შელდონი ავლენს სოციალური უნარების ფუნდამენტურ ნაკლებობას, იუმორის სუსტ შეგრძნებასა და უჭირს სხვა ადამიანებში ირონიისა და სარკაზმის ამოცნობა, თუმცა თავად ხშირად იყენებს მათ. 

ის ავლენს უაღრესად იდიოსინკრატიულ ქცევას და, ზოგადად, თავმდაბლობის, თანაგრძნობისა და შემწყნარებლობის ნაკლებობას. ამ თვისებებთან დაკავშირებულია სერიალის იუმორის დიდი ნაწილი, რამაც შელდონი  შოუს გამორჩეულ პერსონაჟად გადააქცია.  ზოგიერთი მაყურებელი ამტკიცებს, რომ შელდონის ქცევა შეესაბამება აუტისტური სპექტრის აშლილობას (ასპერგერის სინდრომი ), თუმცა შოუს თანაშემქმნელმა ბილ პრადიმ უარყო შელდონის პერსონაჟთან ასპერგერის სინდრომი რამე კავშირი.

## სქოლიო
კატეგორია:ამერიკული კომედიური ტელესერიალები
ჟან ჟიონო

**ჟან ჟიონო** () 一 ფრანგი მწერალი. მის ნაწარმოებთა უმრავლესობაში მოქმედება პროვანსში მიმდინარეობს. 
## ბიოგრაფია 
ჟიონო ფეხსაცმლის მწარმოებლისა და მრეცავის ოჯახსი დიაბადა, თავისი ბავშვობის უდიდესი ნაწილი კი მან მანოსკში გაატარა. ადგილობრივ  სკოლაში სწავლის დამთავრების შემდეგ იგი ბანკში კლერკად იწყებს მუშაობას 一 ეს პირველ მსოფლიო ომამდე, სადაც მოხალისედ წავიდა. 1919 წელს ის უბრუნდება საბანკო საქმიანობას, ერთი წლის შემდეგ კი ცოლად მოჰყავს ბავშვობის მეგობარი, რომლისგანაც ორი შვილი შეეძინა. 1930 წელს, მას შემდეგ, რაც თავისმა პირველმა ნაწარმოებმა დიდი პოპულარობა მოიპოვა, ტოვებს საბანკო სამსახურს და მთელ ყურადღებას სამწერლობო საქმიანობისკენ მიმართავს. 

1953 წელს მიენიჭა პრინც რენიერის სახელობის პრემია, მოგვიანებით გახდა გონკურის აკადემიის წევრი (1954), შევიდა მონაკოს ლიტერატურულ საბჭოში (1963).

ჟიონოს მრავალი ნაწარმოები ადაპტირდა კინოში, მათ შორის გამოსარჩევია მისი 1951 წლის რომანის 一 ჰუსარი სახურავზე 一 1995 წლის ფრანგული კონოადაპტაცია, რომელშიც მთავარ როლებს ჟულიეტა ბინოში და ოლივიერ მარტინეზი ასრულებენ.

## ბიბლიოგრაფია 
* ჰუსარი სახურავზე (1951)

## რესურსები ინტენრეტში 
* Персональный сайт
* ოფიციალური საიტი
* http://www.giono.com 
* საიტზე IMDb
## სქოლიო 
კატეგორია:ფრანგი მწერლები
კატეგორია:დაბადებული 30 მარტი
კატეგორია:გარდაცვლილი 8 ოქტომბერი
კატეგორია:XX საუკუნის ფრანგი მამაკაცი მწერლები
კატეგორია:მწერლები ანბანის მიხედვით
ვახტანგ გაგოიძე

**ვახტანგ ალექსის ძე გაგოიძე** (დ. 14 ივლისი, 1920, სოფ. ქვემო ალვანი, ახლანდ. ახმეტის მუნიციპალიტეტი, — გ. 2003) — ქართველი ფილოსოფოსი. ფილოსოფიის მეცნიერებათა დოქტორი (1964), პროფესორი (1964), საქართველოს მეცნიერების დამსახურებული მოღვაწე (1982). 

საბჭოთა არმიის რიგებში მონაწილეობდა II მსოფლიო ომში. 1949 წელს დაამთავრა თბილისის სახელმწიფო უნივერსიტეტის ფილოსოფიის ფაკულტეტი. 1949–1962 წლებში იყო საქართველოს მეცნიერებათა აკადემიის ფილოსოფიის ინსტიტუტის მეცნიერ-მუშაკი, 1962 წლიდან — საქართველოს პოლიტექნიკური ინსტიტუტის ფილოსოფიის კათედრის გამგე. მისი შრომების ძირითადი თემებია: მარქსისტული ფილოსოფიის წარმოშობა და განვითარება, XIX საუკუნის ქართული ფილოსოფიური და სოციოლოგიური აზრის ისტორია, სამეცნიერო-ტექნიკური რევოლუციის ფილოსოფიური პორბლემები. დაჯილდოებულია დაჯილდოებულია ღირსების ორდენით (2000).

## ბიბლიოგრაფია
* ნარკვევები XIX საუკუნის ფილოსოფიური და სოციოლოგიური აზრის განვითარების ისტორიიდან საქართველოში : დამხმარე სახელმძღვ. უმაღლ. სასწავლებლების სტუდენტებისათვის (ავტორი). - განათლება, 1971. - 404გვ.
* კარლ მარქსი: ფილოსოფ. მსოფლმხედველობის ჩამოყალიბება და ცხოვრების მოკლე მიმოხილვა (ავტორი). - თბილისი, მეცნიერება, 1968. - 130გვ.
* ფილოსოფიური აზრის ძირითადი მიმდინარეობანი XIX საუკუნის საქართველოში (ავტორი). - მეცნიერება, 1964. - 497გვ.
* ჰეგელის იდეალისტური დიალექტიკის კრიტიკა და მარქსისტული დიალექტიკური მეთოდის პრინციპების ჩამოყალიბება (1837-1848 წწ.) (ავტორი). - თბილისი, საქ. სსრ მეცნ. აკად. გამ-ბა და სტ., 1955. - 216გვ.

## ლიტერატურა
## რესურსები ინტერნეტში
კატეგორია:დაბადებული 14 ივლისი
კატეგორია:დაბადებული 1920
კატეგორია:ახმეტის მუნიციპალიტეტში დაბადებულები
კატეგორია:გარდაცვლილი 2003
კატეგორია:ქართველი ფილოსოფოსები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:ქართველები მეორე მსოფლიო ომში
კატეგორია:საქართველოს ღირსების ორდენის კავალრები
გეთიაშვილი

საკუთარი სახელი **გეთიაშვილი** შეიძლება აღნიშნავდეს ერთ-ერთ შემდეგ პიროვნებათაგანს:

* გიორგი გეთიაშვილი — ქართველი ფეხბურთელი
* ჯაბა გეთიაშვილი — ქართველი სპორტსმენი (მკლავჭიდი)

კატეგორია:ქართული გვარები
გვრიტიშვილი

საკუთარი სახელი **გვრიტიშვილი** შეიძლება აღნიშნავდეს ერთ-ერთ შემდეგ პიროვნებათაგანს:

* დავით გვრიტიშვილი — ქართველი ისტორიკოსი
* იური გვრიტიშვილი — ქართველი ეკონომისტი, პოლიტიკოსი

კატეგორია:ქართული გვარები
ბურდული

საკუთარი სახელი **ბურდული** შეიძლება აღნიშნავდეს ერთ-ერთ შემდეგ პიროვნებათაგანს:

* გიორგი ბურდული — დიპლომატი
* ელგუჯა ბურდული — კინომსახიობი
* ვახტანგ ბურდული — ეკონომისტი
* ვლადიმერ ბურდული — ფეხბურთელი, მწვრთნელი
* ლადო ბურდული — როკ-მუსიკოსი, მსახიობი 
* ნინო ბურდული — მსახიობი

კატეგორია:ქართული გვარები
კატეგორია:მრავალმნიშვნელოვანი გვერდები გვარის შემცველი სიებით
ივანე ოსაძე

**ივანე ოსაძე** (დ. 1 ოქტომბერი, 1919, ხაშური) — ქართველი მსახიობი. საქართველოს დამსახურებული არტისტი. კოტე მარჯანიშვილის სახელობის სახელმწიფო აკადემიური თეატრის მსახიობი.

## ბიოგრაფია 
დაიბადა 1 ოქტომბერს, 1919 წელს ხაშურში.ვ1938 წელს დაამთავრა ხაშურის საშუალო სკოლა. 1939 წელს სწავლა განაგრძო შოთა რუსთაველის სახელობის სახელმწიფო თეატრალურ ინსტიტუტის სამსახიობო ფაკულტეტზე, რომელიც არ დაუმთავრებია. სხვადასხვა წლებში მუშაობდა ქუთაისის (1940-1943), გორის (1943-1964) თეატრებში; 1964 წლიდან მარჯანიშვილის სახელობის სახელმწიფო აკადემიური თეატრის მსახიობია. მან 1961 წელს საქართველოს დამსახურებული არტისტისტის წოდება მიიღო.

## რესურსები ინტერნეტში
კატეგორია:ქართველი მსახიობები
კატეგორია:დაბადებული 1 ოქტომბერი
კატეგორია:დაბადებული 1919
კატეგორია:ხაშურის მუნიციპალიტეტში დაბადებულები
ბიძია ტომის ქოხი (1965 წლის ფილმი)

**ბიძია ტომის ქოხი** () — 1965 წლის ფრანგულ-იტალიურ-გერმანული ფილმი. რეჟისორი გეზა რადვანი.

ფილმი ევროპული კინოადაპტაციაა ჰარიეტ ბიჩერ სტოუს რომანის — „ბიძია ტომის ქოხის“, რომელიც იმ პერიოდში დაიწერა, როცა მონობის წინააღმდეგ ბრძოლა საზოგადოების ყურადღების საგანი იყო. 

## სიუჟეტი
ფილმში აღწერილია სამოქალაქო ომის წინა პერიოდში აშშ-ს სამხრეთში მცხოვრები ზანგი მონების ოჯახების დრამატული ისტორია, რომელსაც მონათმფლობელი გაყიდვას უპირებს.

## როლებში
* ჯონ კიცმილერი — ბიძია ტომი
* ჰერბერტ ლომი — საიმონ ლეგრე
* ოლივია მურფილდი — კესი
* გერტრუდა მიტერმაიერი — პატარა ევა
* ოტო ფიშერი — სენ-კლერი
* მილენ დემონჟო — ჰარიეტი
* ვილმა დეგიშერი — ქალბატონი შელბი
* ელეონორა როსი დრაგო — მისის სენ-კლერი

## რესურსები ინტერნეტში
* 

## სქოლიო
კატეგორია:1965 წლის ფილმები
კატეგორია:ამერიკული სათავგადასავლო ფილმები
კატეგორია:ამერიკულ რომანებზე დაფუძნებული ფილმები
კატეგორია:ფილმები მონობის შესახებ
კატეგორია:გერმანული ფილმები
კატეგორია:ფილმები ანბანის მიხედვით
ვლადიმერ ჭანიშვილი

**ვლადიმერ ჭანიშვილი** (დ. 25 დეკემბერი, 1913, ქუთაისი — გ. 12 მარტი, 2004) — სპეციალისტი სამთო დარგში. საქართველოს დამსახურებული ინჟინერი, ტექნიკის მეცნიერებათა კანდიდატი (1963).
## ბიოგრაფია 
დაიბადა 1913 წლის 25 დეკემბერს ქალაქ ქუთაისში. 1938 წელს დაამთავრა საქართველოს ინდუსტრიული ინსტიტუტის სამთო ფაკულტეტი. მუშაობდა დონეცი აუზის, ტყიბულის შახტებისა და ჭიათურის მაღაროებში სხვადასხვა თანამდებობაზე. 1969 წლიდან იყო გ. წულუკიძის სახელობის სამთო მექანიკის ლაბორატორიის გამგე, მისი ძირითადი შრომები მიძღვნილია საქართველოს სამთო მრეწველობის ეკონომიკურ, ტექნიკურ და ისტორიულ საკითხებს.

## ჯილდოები 
* 1973 — საქართველოს სახელმწიფო პრემია
* 1962 — საქართველოს დამსახურებული ინჟინერი

## რესურსები ინტერნეტში
კატეგორია:ქართველი ინჟინრები
კატეგორია:დაბადებული 25 დეკემბერი
კატეგორია:დაბადებული 1913
კატეგორია:გარდაცვლილი 12 მარტი
კატეგორია:გარდაცვლილი 2004
კატეგორია:ქუთაისში დაბადებულები
კატეგორია:საქართველოს ინდუსტრიული ინსტიტუტის კურსდამთავრებულები
კატეგორია:საქართველოს სსრ-ის დამსახურებული ინჟინრები
მოყვარულთა ლიგა

**მოყვარულთა ლიგა** — საქართველოს სამოყვარულო საფეხბურთო ჩემპიონატი. ტარდება საქართველოს სამოყვარულო ფეხბურთის ასოციაციის ორგანიზებით. მოყვარულთა ლიგის ყველაზე ტიტულოვანი გუნდია „ფოთის ჭაბონამა“.

## ისტორია 
## ფორმატი 
### ევროთასებზე კვალიფიკაცია 
## მოყვარულთა ლიგის კლუბები ევროპაში 
## სახელთა ცვლილებები 
## შედეგები 
## სტატისტიკა 
### მოგებათა რაოდენობა 
კატეგორია:საქართველოს საფეხბურთო ტურნირები
კატეგორია:საქართველოს ფეხბურთი
გორაფი

საკუთარი სახელი **გორაფი** შეიძლება აღნიშნავდეს:

* გორაფი — მთა აფხაზეთის ავტონომიური რესპუბლიკის გულრიფშის მუნიციპალიტეტში;
* გორაფი — ტბა აფხაზეთის ავტონომიური რესპუბლიკის გულრიფშის მუნიციპალიტეტში.
ალექსანდრე ჯვარშეიშვილი

**ალექსანდრე ჯვარშეიშვილი** (დ. 13 აგვისტო, 1914, ახლანდ. ქ. სამტრედია) — მეცნიერი ჰიდრომექანიზაციისა და ჰიდროტრანსპორტის დარგში. ტექნიკურ მეცნიერებათა დოქტორი (1967), პროფესორი (1971). საქართველოს სსრ მეცნიერების დამსახურებული მოღვაწე (1979). სკკპ წევრი 1940 წლიდან.

## ბიოგრაფია 
დაიბადა 1914 წლის 13 აგვისტოს. 1936 წელს დაამთვრა თბილისის რკინიგზის ტრანსპორტის ინჟინერთა ინსტიტუტი. მუშაობდა სხვადასხვა სამეცნიერო-კვლევით დაწესებულებაში (1937-1979), მათ შორის საქართველოს მეცნიერებათა აკადემიის სამთო მექანიკის ინსტიტუტში, სადაც 1965 წელს ჩამოაყალიბა ამიერკავკასიაში პირველი ჰიდროტრანსპორტისა და ჰიდრომექანიზაციის ლაბორატორია. 1979 წლიდან საქართველოს პოლიტექნიკური ინსტიტუტის ჰიდრავლიკისა და წყლის ენერგიის გამოყენების კათედრის პროფესორი იყო. მისი სამეცნიერო შრომები ეხება სამთო საწარმოთა ჰიდრომექანიზაციის, ჰიდროტრანსპორტისა და მილსადენების ჰიდრავლიკის საკითხებს. ავტორია 25 გამოგონებისა. იყო საერთაშორისო უჟურნალის „Journal of Pipe Lines“ („მილსადენები“; აშშ) სარედაქციო კოლეგიის წევრი.

## ლიტერატურა 
## რესურსები ინტერნეტში
კატეგორია:ქართველი ჰიდროტექნიკოსები
კატეგორია:ქართველი გამომგონებლები
კატეგორია:დაბადებული 13 აგვისტო
კატეგორია:დაბადებული 1914
კატეგორია:სამტრედიაში დაბადებულები
კატეგორია:ტექნიკურ მეცნირებათა დოქტორები
კატეგორია:ქართველი პროფესორები
კატეგორია:საქართველოს სსრ-ის მეცნიერების დამსახურებული მოღვაწეები
კატეგორია:საბჭოთა კავშირის კომუნისტური პარტიის წევრები
გიგოშვილი

საკუთარი სახელი **გიგოშვილი** შეიძლება აღნიშნავდეს ერთ-ერთ შემდეგ პიროვნებათაგანს:

* არჩილ გიგოშვილი — საბჭოთა პარტიული და სახელმწიფო მოხელე
* იზა გიგოშვილი — ქართველი მსახიობი

კატეგორია:ქართული გვარები
კატეგორია:მრავალმნიშვნელოვანი გვერდები გვარის შემცველი სიებით
გზირიშვილი

საკუთარი სახელი **გზირიშვილი** შეიძლება აღნიშნავდეს ერთ-ერთ შემდეგ პიროვნებათაგანს:

* ალექსანდრე გზირიშვილი — უროლოგი
* გივი გზირიშვილი — უროლოგი
* ლევან გზირიშვილი — იურისტი, პოლიტიკოსი
* ლიანა გზირიშვილი — ექიმი-რადიოლოგი
 

კატეგორია:ქართული გვარები
ტონია ჰარდინგი

**ტონია მაქსენ ჰარდინგი** (დ. 12 ნოემბერი, 1970, პორტლენდი) — ამერიკელი მოციგურავე, მოკრივე და რეალითი შოუს წამყვანი.

ტონია 1970 წლის 12 ნოემბერს დაიბადა პორტლენდში, ორეგონში, სადაც ის დედამ გაზარდა. ჰარდინგმა 3 წლიდან დაიწყო ციგურაობა და ამ სპორტით გატაცებულმა მოგვიანებით საშუალო სკოლაც მიატოვა, რათა მთელი დრო ვარჯიშისთვის დაეთმო. 1986-1989 წლებში აშშ-ის ფიგურული ციგურაობის ჩემპიონატზე მონაწილეობის შემდეგ მან დიდი პოპულარობა მოიპოვა. 1991 წელს ჰარდინგი გახდა პირველი ამერიკელი და ისტორიაში მეორე ქალი (მიდორი იტოს შემდეგ), რომელმაც წარმატებით შეასრულა სამმაგი აქსელი.

1994 წლის იანვარში ჰარდინგი სკანდალში გაეხვა, რადგან მისმა ყოფილმა ქმარმა, ჯეფ გილოლიმ, თავდასხმა მოაწყო ტონიას კონკურენტ ნენსი კერიგანზე. 1994 წლის 16 მარტს ჰარდინგმა მიიღო საპროცესო შეთანხმება, რომელშიც იგი შეთქმულებაში დამნაშავედ ცნეს და სამუდამოდ აუკრძალეს ფიგურული ციგურაობა. 

2003-2004 წლებში ტონია ასპარეზობდა როგორც პროფესიონალი მოკრივე. მისი ცხოვრება მრავალი წიგნის, ფილმისა და აკადემიური კვლევის საგანია. მათგან აღსანიშნავია 2017 წლის ფილმი „მე, ტონია“, რომელშიც ჰარდინგის როლი ავსტრალიელმა მსახიობმა მარგო რობიმ შეასრულა.

## რესურსები ინტერნეტში 
* ოლიმპიური თამაშების ოფიციალურ გვერდზე

კატეგორია:XXI საუკუნის ამერიკელი ქალები
კატეგორია:XX საუკუნის ამერიკელი ქალები
კატეგორია:ფიგურული სრიალი
კატეგორია:მოციგურავე ქალები
კატეგორია:დაბადებული 1970
კატეგორია:ოლიმპიელები
კატეგორია:მოკრივეები
კატეგორია:ცოცხალი ადამიანები
Xerocomellus zelleri

***Xerocomellus zelleri*** —  სოკოს სახეობა ქსეროკომელუსის გვარისა, რომლის გავრცელების არეალი მოიცავს ჩრდილოეთ ამერიკას.

საჭმელი სოკოა. იხმარება ახალი. იზრდება წიწვოვან ტყეებში ერთეულებად ან მცირე ჯგუფებად ზაფხულიდან შემოდგომამდე.

სოკო პირველად აღწერა ამერიკელმა მიკოლოგმა უილიამ ალფონსო მერილმა 1912 წელს როგორც *Ceriomyces zelleri*. სახელი ეწოდა ამერიკელი მიკოლოგის სენფორდ მაირონ ზელერის პატივსაცემად.

**სამეცნიერო სინონიმები**
*  
* 
* 
* 

## აღწერა
ქუდის დიამეტრი — 4-12 სმ, ხორცოვანი, თავიდან ამოზნექილი, ასაკთან ერთად ბრტყელდება, არათანაბარი ხავერდოვანი ზედაპირით. ქუდის ფერი —  მუქ-ყავისფერი, თითქმის შავამდე. კიდეები მკრთალ-კრემისფერი. ნორჩობაში დაფარულია მონაცრისფრო ნაფიფქით.

მილებიანი შრე — შეზრდილი, ფორები 1,5 სმ სიგრძის, კუთხოვანი, ყვითელი, შემდეგ ჭუჭყისფერ-ყვითელი და ბოლოს — მომწვანო-ყვითელი. დაზიანებისას ფერს არ იცვლის.

რბილობი — ყვითელი ან ჭუჭყისფერ-ყვითელი. დაზიანებისას რბილობი არათანაბრად ლურჯდება.

ფეხის სიგრძე — 12-სმ-მდე, სიგანე — 1-3 სმ, ზედაპირი წითელი ან მოყვითალო, წითელი გრძივი ზოლებით, ძირში ხშირად თეთრი ან ყვითელია, ასაკთან ერთად მოყვითალო-წითელი ან მუქი-წითელია.

სპორების ფხვნილი — ზეთისხილისფერ-ყავისფერი. სპორები — ელიფსისებური, გლუვი, 12-16х4-6 მკმ. ბაზიდიუმი — ოთხსპორიანი, 26–35x 9.5–12 მკმ.

ფაილი:Boletus zelleri.JPG
ფაილი:Boletus zelleri 1621.JPG
ფაილი:Xerocomellus zelleri (4037904836).jpg

## გავრცელება 
იზრდება ნიადაგზე ერთეულებად ან მცირე ჯგუფებად წიწვოვან ტყეებში. მიკორიზას წარმოქმნის მურყანთან, ვერხვთან და სხვა სახეობის წიწვოვან სახეობებთან

იზრდება ჩრდილოეთ ამერიკის დასავლეთ ნაწილში, აგრეთვე მექსიკის სამხრეთ ნაწილში. დაფიქსირებულია ინდოეთში.

## კვებითი ღირებულება
საშუალო ხარისხის საჭმელ სოკოდ ითვლება. იხმარება ახალი და ნორჩი ეგზემპლარები, აგრეთვე გამხმარი და დამარინადებული სახით. დაჭიანებული ეგზემპლარების შეგროვება რეკომენდირებული არაა. ახასიათებს სასიამოვნო ოდნავ მომჟავო გემო. სოკო იყიდება ბრიტანეთის კოლუმბიის (კანადა) ადგილობრივ ბაზრებზე.

## მსგავსი სახეობები

ფაილი:Xerocomellus chrysenteron LC0072.jpg|*Xerocomellus chrysenteron*
ფაილი:2008-08-28 Chalciporus piperatus cropped.jpg|*Chalciporus piperatus*
ფაილი:Boletus rubellus 20080913wb.JPG|*Hortiboletus rubellus*
ფაილი:Aureoboletus mirabilis (Murrill) Halling 681855.jpg|*Aureoboletus mirabilis*

## რესურსები ინტერნეტში 
*
*

## სქოლიო 
კატეგორია:საჭმელი სოკოები
კატეგორია:ბოლეტუსისებრნი
ანტონ გლახოვი

დონ **ანტონ გლახოვი** (ნამდვილი გვარი — გლახაშვილი) (დ. უცნობია — გ. 1880) — ქართველი კათოლიკე მღვდელი.

## ბიოგრაფია
განათლება რომში მიიღო. ფლობდა რამდენიმე აღმოსავლურ და ევროპულ ენას, კარგად იცნობდა ქართულ მწიგნობრობას. რომიდან კათოლიკეთა მოძღვრად გამწესებისთანავე, 1845 წელს ქუთაისში, შემოწირული ფულით განაახლა ღვთისმშობლის ხარების ტაძრის მშენებლობა, დააარსა ქართველ კათოლიკეთა სამრევლო სკოლა და „სავარდისის ძმობა“. ახლო ურთიერთობა ჰქონდა იმერეთის ეპისკოპოს გაბრიელ ქიქოძესთან.

## ლიტერატურა
* ქართველ მოღვაწეთა ლექსიკონი, 1801-1952: ტ. I ა-დ / იოსებ იმედაშვილი.-თბ.,2018.-გვ.603.
*

## რესურსები ინტერნეტში
კატეგორია:გარდაცვლილი 1880
კატეგორია:ქართველი საეკლესიო მოღვაწეები
კატეგორია:ქართველი კათოლიკეები
კატეგორია:პიროვნებები გაურკვეველი დაბადების თარიღით
კატეგორია:რომის კათოლიკური ეკლესიის რელიგიური მოღვაწეები
გოგილაშვილი

საკუთარი სახელი **გოგილაშვილი** შეიძლება აღნიშნავდეს ერთ-ერთ შემდეგ პიროვნებათაგანს:

* ვახტანგ გოგილაშვილი — ინჟინერი მანქანათმშენებლობის დარგში
* ოთარ გოგილაშვილი — მეტალურგი
* ონისე გოგილაშვილი — მეწარმე

კატეგორია:ქართული გვარები